**Don Caballero** éfoi unha banda estadounidense de post-rock procedente de Pittsburgh, Pensilvania. O grupo toma o seu nome da personaxe Guy Caballero, interpretada por Joe Flaherty, no programa de "sketches" canadense *Second City Television*. Nunha parodia do programa á película *The Godfather*, Guy Caballero é chamado "Don Caballero".

Don Caballero (afectuosamente chamada "Don Cab" ou "The Don" polos seareiros) formouse no verán de 1991, editou cinco álbums a través de Touch and Go Records entre 1993 e 2000 e separouse en novembro dese ano. O batería Damon Che recrutou novos músicos para reformar Don Caballero en 2003, e con esa nova formación lanzou dous álbums polo selo Relapse Records. Don Caballero entraría en hiato no ano 2009. A obra da banda é case toda instrumental e céntrase en Damon Che, que ven sendo o único membro permanente de Don Caballero.

Traxectoria
-----------

A banda formouse en Pittsburgh, Pensilvania en 1991. A formación orixinal de Don Caballero consistía en Damon Che (batería), Mike Banfield (guitarra) e Pat Morris (baixo). Ian Williams uniríase a eles no ano 1992 como segundo guitarrista.

O estilo enerxético e pouco convencional de Che na batería foi eloxiado con frecuencia, gañándose o alcume de "The Octopus" (o polbo) debido á forma salvaxe de axitar os brazos mentres tocaba. Os membros de Don Caballero orixinalmente intentaron recrutar un cantante para que se unise a eles. Porén, os primeiros ensaios xeraron tanto interese que o grupo ofreceu varios concertos e decidiron ser unha banda instrumental.

A banda publicou dous sinxelos para os selos de Pittsburgh Pop Bus e Broken Giraffe, e outro para a etiqueta de Detroit Third Gear. Un contrato coa prestixiosa discográfica de Chicago Touch and Go Records levou á edición doutro sinxelo e finalmente á do seu álbum de estrea, *For Respect*, en 1993.

No outono de 1994 o baixista Pat Morris deixou Don Caballero para formar a banda Six Horse con Shannon Burns e Bill Baxter. Durante os anos 1994 e 1995 varios músicos da zona de Pittsburgh ocuparon o posto de baixista no grupo, entre os que se inclúen Len Jarabeck, Dave Reid, Matt Jencik e George Draguns.

No ano 1995 lanzaron o seu segundo álbum de estudio, *Don Caballero 2*. Tras a publicación deste disco, Che e Williams expandiron as súas respectivas paletas musicais: Che con Speaking Canaries (que contaba co baixista Karl Hendricks e o batería Noah Leger) e Williams con Storm & Stress, un trío de rock experimental co baixista Eric Emm e o batería Kevin Shea.

En 1997 o grupo volveu a reunirse tras un parón de case dous anos, desta vez co baixista orixinal Pat Morris de volta á banda. No seguinte ano editarían o seu terceiro álbum de estudio, *What Burns Never Returns*.

No outono de 1998 Pat Morris deixaría a banda novamente e foi substituñido polo baixista de Storm & Stress Eric Emm. Don Caballero realizou un feixe de exitosas xiras polos Estados Unidos e Europa, e finalmente publicou unha colección de sinxelos e cancións aparecidas en recompilatorios nun diso chamado *Singles Breaking Up (Vol. 1)*. Durante este período Mike Banfield saíu do grupo sendo substituído pola antigo guitarrista de Bitch Magnet Fine briefly o que permitiu a Don Caballero completar as xiras de promoción de *What Burns Never Returns*.

A banda, novamente un trío e agora baseada en Chicago, xirou extensamente durante 1999 e 2000, tocando principalmente material novo. Para encher o oco deixado por Banfield, Williams e Emm tocaron con pedais Akai HeadRush que lles permitían facer *loops* e distintas capas nas súas partes.

Discografía
-----------

| Álbum | Ano | Selo | Observacións |
| --- | --- | --- | --- |
| *For Respect* | 1993 | Touch and Go Records |  |
| *Don Caballero 2* | 1995 | Touch and Go Records |  |
| *What Burns Never Returns* | 1998 | Touch and Go Records |  |
| *Singles Breaking Up (Vol. 1)* | 1999 | Touch and Go Records | recompilatorio |
| *American Don* | 2000 | Touch and Go Records |  |
| *World Class Listening Problem* | 2006 | Relapse Records |  |
| *Punkgasm* | 2008 | Relapse Records |  |

Notas
-----

1. ↑  Trouser Press (ed.). "Don Caballero". Consultado o 23 de xaneiro de 2017.
2. ↑  Facebook (ed.). "Don Caballero - Información da páxina". Consultado o 23 de xaneiro de 2017.

|  |  |
| --- | --- |
| Control de autoridades | 
* Wd: Q2463731
* WorldCat
* VIAF: 140337868
* AllMusic: mn0000796811
* BIBSYS: 6033608
* Discogs: 254549
* ISNI: 0000000115233390
* LCCN: no00007409
* MusicBrainz: ID
* Songkick: 72484

 |

| * v
* c
* e
Don Caballero |
| --- |
| 
* Damon Che
* Gene Doyle
* Jason Jouver

* Mike Banfield
* Ian Williams
* Pat Morris
* Eric Emm
* Matt Jencik
* George Draguns
* Leonard "Len" Jarabeck
* Dave Reid
* Jon Fine
* Jeff Ellsworth

 |
| Álbums de estudio | 
* *For Respect*
* *Don Caballero 2*
* *What Burns Never Returns*
* *American Don*
* *World Class Listening Problem*
* *Punkgasm*

 |
| Outros álbums | 
* *Singles Breaking Up (Vol. 1)*
* *Gang Banged With a Headache, and Live*

 |